અગાઉના જમાનામાં રાજા-રજવાડા જે યજ્ઞનું આયોજન કરી શકતા હતા અને છેલ્લે પાંડવોએ જે યજ્ઞ કર્યો હતો તેવો હોમાત્મક અતિરુદ્ર મહાયજ્ઞ હાલમાં તાલુકા મથક વડગામથી આશરે ૧૨ કિ.મી.ના અંતરે આવેલ વડગામ તાલુકાના નગાણા ગામથી બે કિ.મી દૂર નાગરપુરા ગામે અતિ પ્રાચિન સરસ્વતી નદીના કિનારે કંઈક અલૌકિક કહી શકાય તેવી સિધ્ધ સંતો મહંતોની તપોભૂમિ પર શ્રી નિલેશ્વર મહાદેવ મંદિર સંસ્થાનમાં યોજાઇ ગયો.સતત પાંચ દિવસ શુદ્ધ ઘીની ધારા સતત ચાલુ રાખવી પડે તેવો યજ્ઞ છે. ૧૨૧ લઘુરૂદ્ર યજ્ઞ કરે તેને એક મહાયજ્ઞ કહેવાય અને આવા ૧૧ મહાયજ્ઞ કરવામાં આવે તેને અતિરૂદ્ર મહાયજ્ઞ કહેવામાં આવે છે.